மிக ஆபத்தான விபத்தில் சிக்கி முள்ளந்தண்டு உட்பட பல சத்திர சிகிச்சைகளை செய்து விரைவாக தேறிக்கொண்டிருந்த எமது கட்சியின் சிரேஸ்ட உப தலைவர் பொ.சிவகுலதிலகசிங்கம், திரு சிவசுப்பிரமணியம் அவர்களின் முட்டாள்தனமான செயற்பாட்டால் திடீரென மரணமானார். அவருக்கு அஞ்சலி செலுத்துவதற்காகவும், மரண சடங்கு ஒழுங்குகள் பற்றியும்; மட்டுமே அன்றைய செயற்குழு கூட்டம் கட்சியின் உப தலைவர் திரு.சோமசுந்தரம் அவர்களின் தலைமையில் அவசர அவசரமாக கூட்டப்பட்டது. அந்த நேரத்தில் இவரின் நியாயப்படுத்த முடியாத வரவு அனைவருக்கும் ஆச்சரியத்தை கொடுத்தது. திரு பொ. சிவசுப்பிரமணியம் அவர்களின் தொலைபேசி உரையாடலின் தாக்கமே கடும் சிகிச்சைக்கு ஆளாகி விரைவாக தேறிக்கொண்டிருந்த கட்சியின் சிரேஸ்ட உப தலைவரின் திடீர் மரணத்திற்கு காரணமாக அமைந்தது. இதனால் மிகவும் சோகத்தில் இருந்த எமது செயற்குழு உறுப்பினர்கள், இவருடைய போக்கில் மிகவும் வெறுப்படைந்திருந்தனர்.